
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1996 

11 Οκτωβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση ΕκκλησιαστικούΊδρύματος υπό την επωνυ¬ 
μία «ΡΑΔΙΟΦΩΝΙΚΟΣ ΣΤΑΘΜΟΣ «ΡΑΔΙΟ ΔΡΥΪΝΟΥ- 
ΠΟΛΗ» ΤΗΣ ΙΕΡΑΣ ΜΗΤΡΟΠΟΛΕΩΣ ΔΡΥΪΝΟΥΠΟ- 

ΛΕΩΣ, ΠΩΓΩΝΙΑΝΗΣ ΚΑΙ ΚΟΝΙΤΣΗΣ». 1 

Σύσταση Εκκλησιαστικού Ιδρύματος υπό την επω¬ 
νυμία «ΕΚΚΛΗΣΙΑΣΤΙΚΗ ΒΙΒΛΙΟΘΗΚΗ ΤΗΣ ΙΕΡΑΣ 
ΜΗΤΡΟΠΟΛΕΩΣ ΤΡΙΚΚΗΣ ΚΑΙ ΣΤΑΓΩΝ». 2 


ΑΠΟΦΑΣΕΙ Σ 

Αριθμ. 2654/2029 (1) 


Σύσταση ΕκκλησιαστικούΊδρύματος υπό την επωνυ¬ 
μία «ΡΑΔΙΟΦΩΝΙΚΟΣ ΣΤΑΘΜΟΣ «ΡΑΔΙΟ ΔΡΥΪΝΟΥ- 
ΠΟΛΗ» ΤΗΣ ΙΕΡΑΣ ΜΗΤΡΟΠΟΛΕΩΣ ΔΡΥΪΝΟΥΠΟΛΕ- 
ΩΣ, ΠΩΓΩΝΙΑΝΗΣ ΚΑΙ ΚΟΝΙΤΣΗΣ». 

Η ΔΙΑΡΚΗΣ ΙΕΡΑ ΣΥΝΟΔΟΣ ΤΗΣ 
ΕΚΚΛΗΣΙΑΣ ΤΗΣ ΕΛΛΑΔΟΣ 

Εχουσα υπ’ όψη: 

1. Τας διατάξεις των άρθρων 29 παραγρ. 2 και 59 πα- 
ραγρ. 2 του νόμου 590/1977 «Περί Καταστατικού Χάρτου 
της Εκκλησίας της Ελλάδος». 

2. Τας υποχρεώσεις της Ποιμένουσας Εκκλησίας που 
απορρέουν από τας Ευαγγελικός Επιταγάς, τους Ιερούς 
Κανόνες και τους Νόμους του Κράτους προς το Χρι- 
στεπώνυμον της Εκκλησίας πλήρωμα. 

3. Τας υφισταμένας ανάγκας της Ιερός Μητροπόλεως 
Δρυϊνουπόλεως, Πωγωνιανής και Κονίτσης διά την πνευ¬ 
ματικήν τροφοδοσίαν, καλλιέργειαν και πληροφόρησιν 
του Ποιμνίου αυτής. 

4. Την υπ’ αριθμ. 2/12.2.2007 Πράξιν και την υπ’ αριθμ. 
57/18.5.2007 Πρότασιν του Σεβασμιωτάτου Μητροπο¬ 
λίτου Δρυϊνουπόλεως, Πωγωνιανής και Κονίτσης Αν- 
δρέου. 

5. Την από 11.6.2007 Γνωμοδότησιν του Νομικού Γραφείου 
της Νομικής Υπηρεσίας της Εκκλησίας της Ελλάδος. 

6. Την από 31.8.2007 απόφασιν αυτής, αποφασίζει: 

Συνιστά εις την Ιερόν Μητρόπολιν Δρυϊνουπόλεως, 

Πωγωνιανής και Κονίτσης Εκκλησιαστικόν Ίδρυμα υπό 
την επωνυμίαν «ΡΑΔΙΟΦΩΝΙΚΟΣ ΣΤΑΘΜΟΣ «ΡΑΔΙΟ 
ΔΡΥΪΝΟΥΠΟΛΗ» ΤΗΣ ΙΕΡΑΣ ΜΗΤΡΟΠΟΛΕΩΣ ΔΡΥΪΝΟΥ- 


ΠΟΛΕΩΣ, ΠΩΓΩΝΙΑΝΗΣ ΚΑΙ ΚΟΝΙΤΣΗΣ», το οποίον θα 
λειτουργεί ως εξηρτημένη Υπηρεσία της Ιερός Μητρο¬ 
πόλεως, αυτοτελούς διαχειρίσεως και μη κερδοσκοπι¬ 
κού χαρακτήρα, υπό τον έλεγχον και εποπτείαν αυτής. 
Η οργάνωσις, διοίκησις, διαχείρισις και λειτουργία του- 
Ιδρύματος αυτού θα διέπεται από τας διατάξεις του 
επομένου Κανονισμού. 

Κανονισμός συστάσεως και λειτουργίας Εκκλησια¬ 
στικού Ιδρύματος υπό την επωνυμία: «ΡΑΔΙΟΦΩΝΙ¬ 
ΚΟΣ ΣΤΑΘΜΟΣ «ΡΑΔΙΟ ΔΡΥΪΝΟΥΠΟΛΗ» ΤΗΣ ΙΕΡΑΣ 
ΜΗΤΡΟΠΟΛΕΩΣ ΔΡΥΪΝΟΥΠΟΛΕΩΣ, ΠΩΓΩΝΙΑΝΗΣ ΚΑΙ 
ΚΟΝΙΤΣΗΣ». 

Αρθρο 1 
Γ ενικά 

Συνιστάται στην Ιερά Μητρόπολη Δρυϊνουπόλεως, Πω- 
γωνιανής και Κονίτσης ΕκκλησιαστικόΊδρυμα με την επω¬ 
νυμία: «Ραδιοφωνικός Σταθμός «ΡΑΔΙΟ ΔΡΥΪΝΟΥΠΟΛΗ» 
της Ιερός Μητροπόλεως Δρυϊνουπόλεως, Πωγωνιανής 
και Κονίτσης», το οποίο εδρεύει στο Δελβινάκιον, στεγά¬ 
ζεται σε οίκημα της Ιερός Μητροπόλεως στην Κόνιτσα, 
λειτουργεί ως αυτοτελούς διαχειρίσεως και μη κερδο¬ 
σκοπικού χαρακτήρα Υπηρεσία της Ιερός Μητροπόλεως, 
υπό τον έλεγχο και την εποπτεία αυτής, διέπεται δέ από 
τις διατάξεις του παρόντος Κανονισμού. 

Αρθρο 2 

Σκοπός του Ιδρύματος 

Σκοπός του Ραδιοφωνικού Σταθμού είναι: 
α) Η κάλυψη των λατρευτικών και των εν γένει ποιμα¬ 
ντικών αναγκών των χριστιανών της Ιερός Μητροπόλε¬ 
ως Δρυϊνουπόλεως, Πωγωνιανής και Κονίτσης. 

β) Η ανάγκη διαφωτίσεως του ποιμνίου επί θεμάτων 
Ορθοδόξου Πίστεως, των εθνικών θεμάτων και ιδιαιτέ¬ 
ρως του Βορειοηπειρωτικού. 

Άρθρο 3 

Διοίκηση τον Ιδρύματος 

1. Ο Ραδιοφωνικός Σταθμός υπόκειται υπό την πνευ¬ 
ματική και διοικητική εποπτεία του Μητροπολίτου Δρυ- 
ϊνουπόλεως, Πωγωνιανής και Κονίτσης. 

2. Ο Ραδιοφωνικός Σταθμός διοικείται από επταμελές 
(7μελές) Διοικητικό Συμβούλιο (εφεξής Δ.Σ.), μέλη του 
οποίου είναι: 

α) Ο Μητροπολίτης Δρυϊνουπόλεως, Πωγωνιανής και 
Κονίτσης, ως Πρόεδρος, 

β) Τρεις (3) Κληρικοί της Ιερός Μητροπόλεως και τρεις 
(3) Λαϊκοί, οι οποίοι επιλέγονται και διορίζονται από 
τον Μητροπολίτη ως Πρόεδρο, μαζί με τους αναπλη¬ 
ρωματικούς των. 

3. Η θητεία των μελών του Δ.Σ είναι τριετής. Ο Πρό¬ 
εδρος μπορεί να αντικαταστήσει μέλος του Δ.Σ. πρίν 
από τη λήξη της θητείας του, για λόγους που θα κρίνει 
ο ίδιος. 

4. Τον Πρόεδρο απόντα ή κωλυόμενο αντικαθιστά ο 
Αντιπρόεδρος ή άλλο μέλος του Δ.Σ. που ορίζεται με 
γραπτή απόφαση του Προέδρου. 

5. Η ιδιότητα του μέλους του Δ.Σ. είναι τιμητική και 
άμισθη. 

6. Κατά την πρώτη Συνεδρία του, το Δ.Σ. ορίζει τον 
Αντιπρόεδρο, τον Γραμματέα και τον Ταμία του. 

7. Το Δ.Σ. συνεδριάζει τακτικά ανά μήνα ή διμηνία και 
έκτακτα, όταν τούτο κριθεί αναγκαίο, από τον Πρόεδρο. 

8. Οι αποφάσεις του Δ.Σ. λαμβάνονται με απόλυτη 
πλειοψηφία του συνολικού αριθμού των μελών, δηλαδή 
τέσσερις τουλάχιστον ψήφους. Στις συνεδριάσεις τηρού¬ 
νται από τον Γραμματέα Πρακτικά, που επικυρώνονται 
και υπογράφονται στην αμέσως επόμενη συνεδρία. 

Αρθρο 4 

Αρμοδιότητες του Δ.Σ. 

1. Το Δ.Σ. είναι υπεύθυνο και αρμόδιο να διοικεί τον 
Ραδιοφωνικό Σταθμό, να μεριμνά για όλες τις υποθέσεις 
του, να διαχειρίζεται την κινητή και ακίνητη περιουσία 
του με χρηστό και επωφελή για τον Ρ/Σ τρόπο, και να 
παίρνει τις ενδεικνυόμενες αποφάσεις για την εύρυθμη 
και αποδοτική λειτουργία του, ώστε να εκπληρώνονται 
οι σκοποί του Ρ/Σ. 

2. Ειδικότερα το Διοικητικό Συμβούλιο: 

α) Μεριμνά για την άρτια εκπλήρωση των σκοπών του 
Ρ/Σ σύμφωνα με τις διατάξεις του παρόντος Κανονισμού 
και των νόμων του Κράτους, 
β) Εποπτεύει τη λειτουργία των Τομέων και Υπηρεσιών 
του Ρ/Σ και διορίζει τους επικεφαλής αυτών. 

γ) Δημιουργεί νέους τομείς δραστηριότητος του Ρ/Σ, 
για την απρόσκοπτη λειτουργία και επέκτασή του. 

δ) Προσλαμβάνει το πάσης φύσεως αναγκαίο προσω¬ 
πικό και καθορίζει τα της αποζημιώσεως του. 
ε) Ψηφίζει τον προϋπολογισμό και τον απολογισμό. 

Αρθρο 5 

Καθήκοντα Προέδρου - Αντιπροέδρου του Ιδρύματος 

1. Ο Πρόεδρος του Δ.Σ. του Ραδιοφωνικού Σταθμού: 
α) Εκπροσωπεί τοΊδρυμα ενώπιον πάσης Διοικητικής, 
Δικαστικής και Εκκλησιαστικής Αρχής και οποιοσδήποτε 
άλλης Αρχής και σε όλες του τις σχέσεις με άλλα Ιδρύ¬ 
ματα, Οργανισμούς, νομικά ή φυσικά πρόσωπα. 

β) Έχει την εποπτεία οργανώσεως, διοικήσεως, λει¬ 
τουργίας, διαχειρίσεως και διαθέσεως των πόρων του 
Ιδρύματος, την αξιοποίηση των περιουσιακών στοιχείων 
αυτού και συντονίζει τα μέλη του Δ.Σ. για την υλοποίηση 
των ευαγών σκοπών του Ιδρύματος. 

γ) Λαμβάνει γνώση όλων των εισερχομένων και εξερ- 
χόμενων εγγράφων του Ιδρύματος και υπογράφει άπα- 
σα την αλληλογραφία, τα οικονομικής φύσεως και τα 
δικαστικά έγγραφα (συμβόλαια, τις συμβάσεις αυτού 
κ.λπ.). 


δ) Προσκαλεί τα μέλη του Διοικητικού Συμβουλίου 
στις συνεδριάσεις, καταρτίζει με τον Διευθυντή την 
ημερησία διάταξη και υπογράφει την πρόσκληση στην 
οποία ορίζεται ο τόπος, η ημερομηνία και η ώρα της 
συνεδρίας, 

ε) Υπογράφει μετά του Ταμίου τα Εντάλματα Πληρω¬ 
μών και τα Γραμμάτια Εισπράξεων. 

2. Ο Αντιπρόεδρος του Δ.Σ. του Ρ/Σ: 

Αναπληρώνει τον Πρόεδρο σε περίπτωση απουσίας ή 
κωλύματος σε όλες τις ανωτέρω αρμοδιότητες αυτού 
και ενεργεί κατόπιν εντολής του. 

Αρθρο 6 

Καθήκοντα του Γ ραμματέα 

1. Ο Γραμματέας του Δ.Σ. του Ραδιοφωνικού Σταθμού: 
α) Επιμελείται τη σύνταξη των πρακτικών του Δ.Σ. 

β) Φροντίζει για την εκτέλεση των αποφάσεων του Δ.Σ. 
γ) Διεκπεραιώνει την αλληλογραφία και υπογράφει 
μετά του Προέδρου τα έγγραφα που απευθύνονται σε 
τρίτους. 

δ) Επιμελείται μαζί με τον υπεύθυνο επί των οικο¬ 
νομικών θεμάτων - Ταμία την σύνταξη του Προϋπολο¬ 
γισμού και από κοινού τον υποβάλλουν στο Δ.Σ. προς 
ψήφιση. 

ε) Φυλάσσει τα έγγραφα, τα βιβλία (εκτός από τα 
διαχειριστικά) καθώς και την σφραγίδα του Ρ/Σ. 

2. Στην εκτέλεση των καθηκόντων του ο Γ ραμματέας 
βοηθείται από υπάλληλο του Ρ/Σ οριζόμενο με απόφαση 
του Δ.Σ. 

3. Τον Γ ραμματέα, σε περίπτωση απουσίας ή κωλύμα¬ 
τος του, αναπληρώνει έτερο μέλος του Δ.Σ. οριζόμενο 
από αυτό. 

Αρθρο 7 

Καθήκοντα Υπευθύνου επί των Οικονομικών - Ταμία 

1. Ο υπεύθυνος επί των Οικονομικών - Ταμίας: 

α) Ασκεί την εποπτεία στην ταμιακή υπηρεσία και γενικά 
στην οικονομική διαχείριση του Ρ/Σ και έχει την ευθύνη για 
την κατάθεση των μετρητών σε ασφαλή Τράπεζα. 

β) Είναι υπεύθυνος για οποιαδήποτε φορολογική υπό¬ 
θεση του Ρ/Σ με τις Δημόσιες Υπηρεσίες. 

γ) Είναι υπεύθυνος για την εκπλήρωση οποιοσδήποτε 
υποχρεώσεως απέναντι στο Ι.Κ.Α. ή σε έτερο ασφαλι¬ 
στικό οργανισμό. 

δ) Λαμβάνει εντολές για οποιαδήποτε δαπάνη από τον 
Πρόεδρο και συνυπογράφει μαζί του τα εντάλματα πλη¬ 
ρωμής δαπανών καθώς και τα γραμμάτια εισπράξεων. 

ε) Επιμελείται μαζί με τον Γραμματέα την σύνταξη 
του προϋπολογισμού και από κοινού τον υποβάλλουν 
στο Δ.Σ. προς ψήφιση. 

στ) Υποβάλλει στο Δ.Σ. τον απολογισμό του προηγου¬ 
μένου έτους για ψήφιση, 

ζ) Έχει την ευθύνη για την τήρηση και φύλαξη των 
διαχειριστικών βιβλίων του Ρ/Σ. 

2. Τον Υπεύθυνο επί των Οικονομικών, σε περίπτωση 
κωλύματος ή απουσίας του, αναπληρώνει άλλο μέλος 
του Δ.Σ. οριζόμενο με απόφαση του. 

Αρθρο 8 

Καθήκοντα Γ ενικού Διευθυντού του Ρ/Σ 

Με απόφαση του Δ.Σ. ορίζεται ο Γ ενικός Διευθυντής 
του Ρ/Σ, ο οποίος έχει τις κάτωθι αρμοδιότητες: 
α) Υλοποιεί τις σχετικές αποφάσεις του Δ.Σ. του Ρα- 

διοφωνικού Σταθμού, προς το οποίο και προωθεί τη 
συζήτηση για λήψη αποφάσεων επί θεμάτων της αρ¬ 
μοδιότητας του. 

β) Ασκεί την εποπτεία στις Υπηρεσίες - Διευθύνσεις 
του Ρ/Σ. 

γ) Εισηγείται στο Δ.Σ. την πρόσληψη του αναγκαίου 
προσωπικού και προτείνει τη μισθοδοσία τους καθώς τη 
συνεργασία και την αντιμισθία των παραγωγών εκπο¬ 
μπών. Συνεργάζεται δε με τον Τεχνικό Διευθυντή για το 
Τεχνικό Προσωπικό, με τον Υπεύθυνο Προσωπικού για 
το Διοικητικό Προσωπικό και τους παραγωγούς εκπο¬ 
μπών, όπως επίσης και με τον Διευθυντή Προγράμματος 
ή τον νόμιμο Αναπληρωτή αυτού. 

δ) Ενημερώνεται από τους Διευθυντές και τους υπευ¬ 
θύνους των Υπηρεσιών του Ρ/Σ για τα ζητήματα που 
αφορούν σε αυτούς. 

ε) Κατόπιν δικής του εγκρίσεως υλοποιείται το Πρό¬ 
γραμμα Λειτουργίας του Ρ/Σ. 

στ) Χορηγεί τις προβλεπόμενες από το νόμο άδειες 
στους Υπευθύνους των Τομέων. 

ζ) Για οποιαδήποτε εξωτερική μετάδοση έρχεται σε 
απευθείας συνεννόηση με τους ενδιαφερομένους και 
αναλόγως αποφασίζει. 

η) Θέτει εκτός υπηρεσίας οποιονδήποτε υπάλληλο 
του Ρ/Σ, όταν κατά την κρίση του η δραστηριότης του 
δεν συμβιβάζεται με τις αρχές λειτουργίας του Ρ/Σ και 
το ήθος του είναι εξωεκκλησιαστικό. Ο απολυθείς έχει 
το δικαίωμα της γραπτής απολογίας (εντός ευλόγου 
χρονικού διαστήματος), οπότε και αποφασίζει το Δ.Σ. 
στην επόμενη τακτική συνεδρίαση του. Μέχρι τότε ο 
υπάλληλος βρίσκεται εκτός υπηρεσίας. 

θ) Με απ’ ευθείας εντολή του παύεται η μετάδοση οποι¬ 
οσδήποτε εκπομπής μέχρις ότου αποφασίσει η Επιτροπή 
Δεοντολογίας για την πορεία της.Έχει το δικαίωμα της 
καθ’ οιονδήποτε τρόπο επεμβάσεως στο πρόγραμμα του 
Ρ/Σ, λογοδοτώντας κατευθείαν στο Δ.Σ. 

ι) Χαρακτηρίζει τις εκπομπές αρχείου, επιβλέπει την 
τήρηση αυτού και υπογράφει τα σχετικά βιβλία τηρή- 
σεως του. 

Αρθρο 9 

Καθήκοντα Διευθυντού Προγράμματος του Ρ/Σ 
Ο Διευθυντής Προγράμματος του Ρ/Σ: 
α) Συντάσσει το Πρόγραμμα λειτουργίας του Ρ/Σ, με 
βάση τις οδηγίες του Γ ενικού Διευθυντού και το υπο¬ 
βάλλει σε αυτόν για έγκριση. 

β)Έρχεται σε επικοινωνία και συνεργασία με τους πα¬ 
ραγωγούς εκπομπών, δέχεται προτάσεις για επέκταση ή 
αλλαγή του προγράμματος, προβαίνει στην ποιοτική αξι¬ 
ολόγηση και ερευνά την απήχηση τους στο ακροαματικό 
κοινό και εισηγείται αρμοδίως στον Γ ενικό Διευθυντή. 

γ) Φροντίζει για το είδος των μουσικών εκπομπών, 
καθώς και για τη μουσική επένδυση αυτών. 

δ) Αναφέρει στους υπευθύνους ροής την υλοποίηση 
του εγκρινομένου προγράμματος και ελέγχει την πιστή 
εφαρμογή του. 

ε) Ενημερώνεται από τους υπευθύνους ροής, τη Γραμ- 
ματεία καί τον Υπεύθυνο Δημοσίων Σχέσεων, για κάθε 
ζήτημα που αφορά το Πρόγραμμα του Ρ/Σ. 

Αρθρο 10 

Καθήκοντα Τεχνικού Διευθυντού 
Ο Τεχνικός Διευθυντής του Ρ/Σ: 
α)Έχει την συνολική ευθύνη της λειτουργίας του Ρ/Σ 
από τεχνική άποψη. 


β) Συνεργάζεται με τον Γ ενικό Διευθυντή και τον Διευθυ¬ 
ντή Προγράμματος για την άριστη λειτουργία του Ρ/Σ. 

γ) Αναφέρει στον Γενικό Διευθυντή τις ανάγκες σε 
τεχνική υποδομή του Ρ/Σ, εισηγούμενος τις ενδεικνυ- 
όμενες λύσεις, 

δ) Φροντίζει για τις εξωτερικές μεταδόσεις, 
ε) Μεριμνά για όλα τα ζητήματα τεχνικής φύσεως. 
στ) Εγκρίνει την προμήθεια υλικού με βάση τον 
προϋπολογισμό του Ρ/Σ και προτείνει αρμοδίως κάθε 
επιβεβλημένη τροποποίηση του για την αντιμετώπιση 
εκτάκτων αναγκών, 

ζ) Με ευθύνη του τηρούνται τα απαραίτητα από το 
νόμο βιβλία: 

1) Ημερολόγιο βλαβών και αποκαταστάσεως τους. 

2) Βιβλίο προμηθειών υλικού (αναλώσιμου και μή). 

3) Πρωτόκολλο διαχειρίσεως υλικού. 

Άρθρο 11 

Καθήκοντα Διευθυντού Προσωπικού 

Ο Διευθυντής Προσωπικού του Ρ/Σ: 
α) Καθορίζει τα καθήκοντα και τις υποχρεώσεις του 
Προσωπικού σε πλήρη συνεννόηση με τις αρμόδιες Δι¬ 
ευθύνσεις. 

β) Συνεργάζεται με τους Διευθυντές τομέων για κάθε 
αναγκαία πρόσληψη και εισηγείται στον Γενικό Διευ¬ 
θυντή. 

γ) Ακροάζεται τα αιτήματα ή τα παράπονα του Προ¬ 
σωπικού και επιλύει τα υπηρεσιακής φύσεως θέματα 
(π.χ. άδειες, ρεπό κλπ.). 

δ) Εισηγείται στον Γ ενικό Διευθυντή θέματα μισθοδο¬ 
σίας - αντιμισθίας σε συνεννόηση με το Νομικό Σύμβου¬ 
λο και τον Υπεύθυνο επί των Οικονομικών του Ρ/Σ. 

ε) Συντάσσει την κατάσταση Προσωπικού του Ρ/Σ και 
την υποβάλλει στην Επιθεώρηση Εργασίας για έγκριση. 

στ) Είναι υπεύθυνος απέναντι στην Επιθεώρηση Ερ¬ 
γασίας για οιανδήποτε αναγγελία ενάρξεως ή διακοπής 
εργασίας του προσωπικού του Ρ/Σ. 

ζ) Μεριμνά για τις συνθήκες εργασίας και επιβλέπει 
την τήρηση μέτρων ασφαλείας. 

Άρθρο 12 

Καθήκοντα Υπευθύνου Δημοσίων Σχέσεων 

Ο Υπεύθυνος Δημοσίων Σχέσεων του Ρ/Σ: 
α) Εκτελεί κάθε σχετική υπηρεσία που του ανατίθεται 
από τον Γ ενικό Διευθυντή ή κατ’ εντολή του καί από τις 
άλλες Διευθύνσεις του Ρ/Σ. 

β)Έρχεται σε επαφή καί επικοινωνία με οποιονδήποτε 
εξωτερικό φορέα για την προβολή του Ρ/Σ ή την ενημέ¬ 
ρωση του, καθώς και για την πρόσκληση ενδιαφέροντος 
σε νέους παραγωγούς και συνεργάτες. 

γ) Φροντίζει για την προσέλκυση ενδιαφερομένων 
στον τομέα των διαφημίσεων, προβαίνει στις επιβαλλό¬ 
μενες συνεννοήσεις και ενημερώνει τον Γ ενικό Διευθυ¬ 
ντή και τον Διευθυντή Προγράμματος για οποιαδήποτε 
σχετική ενέργεια. 

δ) Μεριμνά, ενημερώνεται και ενημερώνει αρμοδίως 
για την ακροαματικότητα του Ρ/Σ, καθώς και για κάθε 
σχετικό ζήτημα ή πρόβλημα. 

ε) Έχοντας ως βάση τα δοθέντα από τους παραγω¬ 
γούς στοιχεία, μεριμνά για την απόδοση των νομίμων 
δικαιωμάτων προς τις δισκογραφικές εταιρείες και τους 
συνθέτες όσο αφορά στην χρησιμοποίηση των σχετικών 
μουσικών επενδύσεων. 




27894 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 13 

Καθήκοντα Γραμματέως ή Γραμματειακής Υπηρεσίας 

Ο Γραμματέας ή η Γραμματειακή Υπηρεσία του Ρ/Σ: 
α) Εκτελεί κάθε γραμματειακή ή τηλεφωνική υπηρεσία 
που του ανατίθεται από τον Γ ενικό Διευθυντή και τους 
λοιπούς Διευθυντές του Ρ/Σ. 

β) Προωθεί όλα τα εισερχόμενα έγγραφα για χαρα¬ 
κτηρισμό από τον Γ ενικό Διευθυντή. 

γ) Διεκπεραιώνει τα έγγραφα του Ρ/Σ και ενημερώνει 
τίς Υπηρεσίες καί τους παραγωγούς για την αλληλο¬ 
γραφία. 

δ) Τηρεί το αρχείο εισερχομένων και εξερχόμενων 
εγγράφων του Ρ/Σ. 

ε) Έχει την ευθύνη προμήθειας για τα αναλώσιμα 
υλικά του Ρ/Σ και αναφέρεται αρμοδίως στον Γενικό 
Διευθυντή. 

στ) Τηρεί αρχείο εκπομπών (τίτλος, περιεχόμενο, ημε¬ 
ρομηνία, ώρα μεταδόσεως) με βάση τα συντασσόμενα 
σχετικά έντυπα των παραγωγών. 

Άρθρο 14 

Καθήκοντα Υπευθύνων Ροής 
Οι Υπεύθυνοι Ροής του Ρ/Σ: 

α) Εκπροσωπούν τον Διευθυντή Προγράμματος σε 
θέματα επείγουσας ανάγκης, όταν απουσιάζει κατά τον 
χρόνο ευθύνης τους. 

β) Προσέρχονται τουλάχιστον δέκα πέντε πρώτα λε¬ 
πτά πρίν την έναρξη του Προγράμματος και συνεργάζο¬ 
νται με τους ηχολήπτες και τους άλλους υπευθύνους. 

γ) Βοηθούν τους υπευθύνους και τους παραγωγούς 
εκπομπών στην επίλυση οποιοδήποτε έκτακτου αναφυ- 
όμενου προβλήματος. 

δ) Είναι υπεύθυνοι για την απαρέγκλιτη τήρηση του 
Προγράμματος ακολουθώντας τις οδηγίες του Διευθυ¬ 
ντή Προγράμματος. 

ε) Παρακολουθούν προσεκτικά όλες τις εκπομπές 
ευθύνης τους, συζητούν με τους παραγωγούς θέματα 
περιεχομένου ή τεχνικής φύσεως και ενημερώνουν σχε- 
τικώς τον Διευθυντή του Προγράμματος. 

στ) Προσέχουν τις τηλεφωνικές παρατηρήσεις των 
ακροατών, τις οποίες και προωθούν αρμοδίως. 

ζ) Σε περίπτωση απρόοπτου, το οποίο προσβάλλει 
την δεοντολογία και το ήθος του Ρ/Σ , έχουν δικαίωμα 
παρεμβάσεως και διακοπής μιας εκπομπής, ενημερώνο¬ 
ντας αμέσως τον Διευθυντή Προγράμματος. 

η) Ρυθμίζουν το πρόγραμμα των Ηχοληπτών και εγκρί¬ 
νουν το πρόγραμμα (χρόνο και τόπο) εγγραφής των 
μαγνητοσκοπημένων εκπομπών, 
θ) Επισημαίνουν στους παραγωγούς τυχόν συμπτώ¬ 
σεις, επαναλήψεις ή άλληλοκαλύψεις και αναφέρουν 
σχετικά στον Διευθυντή Προγράμματος. 

Άρθρο 15 

Καθήκοντα Ηχοληπτών 
Οι Ηχολήπτες του Ρ/Σ: 

α) Προσέρχονται στον Ρ/Σ τουλάχιστον δέκα πέντε πρώ¬ 
τα λεπτά, πριν από την έναρξη της υπηρεσίας τους. 

β) Συνεργάζονται και αναφέρουν στον Τεχνικό Διευ¬ 
θυντή κάθε τεχνικό πρόβλημα. 

γ) Συνεργάζονται για ζητήματα Προγράμματος με 
τους Υπευθύνους Ροής. 

δ) Συντελούν στην καλή απόδοση και ομαλή μετάδο¬ 
ση των εκπομπών από τεχνική άποψη, εξυπηρετώντας 


τους παραγωγούς με βάση τις αρμόδιες εντολές και 
υποδείξεις. 

ε) Είναι έτοιμοι για την παρεμβολή μουσικών διαλειμ¬ 
μάτων σε κάθε ενδεχόμενο πρόβλημα. 

στ) Ευθύνονται για τη χρήση των μηχανημάτων δΐυάίο 
στη διάρκεια της υπηρεσίας τους. 

ζ) Οι ηχολήπτες κάθε βάρδιας, πριν την αποχώρηση 
τους, ετοιμάζουν τις ταινίες των ηχογραφημένων εκπο¬ 
μπών, που πρόκειται να μεταδοθούν την επομένη, 
η) Υπογράφουν το Πρωτόκολλο παραλαβής αναλώσι¬ 
μου υλικού, που τηρείται από την Τεχνική Διεύθυνση. 

Άρθρο 16 

Καθήκοντα Παραγωγών Εκπομπών 

Οι Παραγωγοί Εκπομπών του Ρ/Σ: 
α) Δίνουν στον Διευθυντή Προγράμματος σειρά εκπο¬ 
μπών (θεματολογία, περιεχόμενο κ.λπ.) προς έγκριση. 

β) Συντάσσουν κάθε φορά κατάσταση με τίτλο, πε¬ 
ριεχόμενο, ημερομηνία, ώρα και μουσική επένδυση των 
ζωντανών ή ηχογραφημένων εκπομπών, που παρήγαγαν 
για το αρχείο του Ρ/Σ. 

γ) Συνεργάζονται με τους Υπευθύνους Ροής για την 
εγγραφή ή την ζωντανή παρουσίαση της εκπομπής τους, 
με βάση το εγκρινόμενο Πρόγραμμα, 
δ) Αναφέρουν ονόματα προσκεκλημένων στις εκπο¬ 
μπές τους, για τους οποίους λαμβάνουν σχετική άδεια 
από τον Γενικό Διευθυντή ή τον Διευθυντή Προγράμ¬ 
ματος. 

ε) Οι Παραγωγοί Εκπομπών σε θέματα που έχουν 
σχέση με την Ιερά Επιστήμη της Θεολογίας, την Ιστορία, 
την Πολιτική ή με Κοινωνιολογικού τύπου θέματα, θα 
συνεννοούνται εκ των προτέρων με τους αρμοδίους 
στα παραπάνω θέματα, που θα έχει ορίσει ο Γενικός 
Διευθυντής. 

Άρθρο 17 

Πόροι του Ραδιοφωνικού Σταθμού 

1. Πόροι του Ρ/Σ είναι: 

α) Επιχορηγήσεις της Ιεράς Μητροπόλεως Δρυϊνου- 
πόλεως, Πωγωνιανής και Κονίτσης, των Ενοριακών ή 
Προσκυνηματικών Ιερών Ναών της Μητροπολιτικής πε¬ 
ριφέρειας, καθώς επίσης και άλλων Εκκλησιαστικών ή 
μη Νομικών Προσώπων Δημοσίου ή Ιδιωτικού Δικαίου. 

β) Δωρεές, κληρονομιές, κληροδοσίες, εισφορές, έρα¬ 
νοι και χρηματοδοτήσεις από νομικά ή φυσικά πρόσωπα, 
γ) Οι τόκοι τραπεζικών καταθέσεων. 

δ) Τα έσοδα από πωλήσεις βιβλίων, εντύπων, μαγνη¬ 
τοταινιών, βιντεοκασετών, ραδιοφωνικών ή τηλεοπτικών 
προγραμμάτων και από την παροχή υπηρεσιών προς 
τρίτους, 

ε) Κάθε άλλο έσοδο προερχόμενο από χρηστή και 
νόμιμη πηγή. 

2. Οι δωρεές, κληρονομιές και κληροδοσίες γίνονται 
αποδεκτές ή όχι από τον Πρόεδρο του Ρ/Σ, κατόπιν 
αποφάσεως του Δ.Σ. Οι δε κληρονομιές πάντοτε με το 
ευεργέτημα της απογραφής. 

3. Σε περίπτωση υπάρξεως υπολοίπου χρήσεως, ο 
Πρόεδρος του Ρ/Σ, Μητροπολίτης Δρυϊνουπόλεως, Πω- 
γωνιανής και Κονίτσης, δύναται να διαθέτει ποσά για 
την κάλυψη Ιεραποστολικών και Φιλανθρωπικών δρα¬ 
στηριοτήτων της Ιεράς Μητροπόλεως Δρυϊνουπόλεως, 
Πωγωνιανής και Κονίτσης, μετά από γνώμη του Δ.Σ. του 
Ραδιοφωνικού Σταθμού. 

Άρθρο 18 

Προϋπολογισμός του Ραδιοφωνικού Σταθμού 

1. Το Οικονομικό Έτος αρχίζει την Ιην Ιανουάριου και 
λήγει την 31ην Δεκεμβρίου του ιδίου έτους. 

2. Ο προϋπολογισμός ψηφίζεται από το Δ.Σ. το αργό¬ 
τερο μέσα στο μήνα Νοέμβριο καί αμέσως μετά υπο¬ 
βάλλεται για έγκριση στο Μητροπολιτικό Συμβούλιο 
της Ιερός Μητροπόλεως Δρυϊνουπόλεως, Πωγωνιανής 
και Κονίτσης. 

3. Μεταγενέστερες τροποποιήσεις του Προϋπολογι¬ 
σμού επιτρέπονται, πρέπει όμως να τηρηθεί η διαδικα¬ 
σία της προηγούμενης παραγράφου. 

Άρθρο 19 

Απολογισμός του Ραδιοφωνικού Σταθμού 

1. Μέσα στο δεύτερο δεκαπενθήμερο του μηνάς Ιανου¬ 
άριου συντάσσεται ο Απολογισμός των πραγματοποιη- 
θέντων εσόδων και εξόδων του προηγούμενου Οικονο¬ 
μικού Έτους, ο οποίος υποβάλλεται από τον Υπεύθυνο 
επί των Οικονομικών στο Δ.Σ. προς ψήφιση. 

2. Ο Απολογισμός αναγράφει τα πραγματοποιηθέντα 
έσοδα και έξοδα και αναλυτικά το ταμιακό υπόλοιπο 
που προκύπτει. 

3. Ο Απολογισμός μετά τη ψήφιση του από το Δ.Σ. 
υποβάλλεται για έγκριση στο Μητροπολιτικό Συμβού¬ 
λιο. 

Αρθρο 20 

Τηρούμενα Βιβλία του Ραδιοφωνικού Σταθμού 

1. Ο Ραδιοφωνικός Σταθμός τηρεί τα απαραίτητα από 
το νόμο διαχειριστικά βιβλία ήτοι: 

α) Βιβλίο Πρακτικών Συνεδριάσεων Διοικητικού Συμ¬ 
βουλίου στο οποίο καταχωρίζονται οι αποφάσεις και 
οι πράξεις του Δ.Σ. 

β) Βιβλίο Πρωτοκόλλου εισερχομένων και εξερχόμε- 
νων εγγράφων, 

γ) Βιβλίο Ταμείου, αριθμημένο και θεωρημένο από 
την οικεία Μητρόπολη, στο οποίο καταχωρίζονται κατά 
χρονολογική σειρά οι πάσης φύσεως εισπράξεις καί 
πληρωμές. 

δ) Βιβλίο Απογραφών, στο οποίο καταχωρίζονται κάθε 
έτος λεπτομερώς τα περιουσιακά στοιχεία του Ρ/Σ. 

ε) Βιβλίο Υλικού, στο οποίο καταγράφεται η εισα¬ 
γωγή και η εξαγωγή των αναλλωσίμων υλικών καί το 
υπόλοιπο των πάσης φύσεως κινητών περιουσιακών 
στοιχείων του Ρ/Σ. 

2. Το Διοικητικό Συμβούλιο μπορεί, εφόσον κρίνει 
σκόπιμο, να ορίσει την τήρηση και άλλων βιβλίων ή 
στοιχείων για την εύρυθμη λειτουργία του Ρ/Σ. 

Αρθρο 21 

Δικαιολογητικά Διαχειρίσεως 

1. Οι πάσης φύσεως εισπράξεις θα γίνονται, ανάλογα 
την περίπτωση με την έκδοση είτε τριπλοτύπου δελ¬ 
τίου παροχής υπηρεσιών είτε τριπλοτύπου τιμολογίου 
πωλήσεως, άπαντα θεωρημένα από την οικεία Ιερά Μη¬ 
τρόπολη. Επίσης εκδίδεται γενικό Γραμμάτιο Εισπρά- 
ξεως αριθμημένο κατά αύξοντα αριθμό και στο οποίο 
υπογράφουν ο Πρόεδρος και ο Ταμίας του Ρ/Σ. 

2. Για την πραγματοποίηση δαπανών είναι απαραίτητη 
η έκδοση διπλοτύπου χρηματικού εντάλματος πληρω¬ 
μής, αριθμημένου κατά αύξοντα αριθμό και υπογεγραμ¬ 
μένου από τον Πρόεδρο και τον Ταμία. Το πρωτότυπο 


επισυνάπτεται στα δικαιολογητικά της δαπάνης και το 
αντίγραφο παραμένει στο στέλεχος. 

Τελικές Διατάξεις 

Αρθρο 22 

Θέματα που δεν προβλέπονται στον παράγοντα κα¬ 
νονισμό, δύναται να ρυθμίζονται με ομόφωνη απόφαση 
του Δ.Σ. του Ρ/Σ, που λαμβάνεται με πλειοψηφία των 
3/5 επί του συνόλου των μελών του και με έγκριση της 
αποφάσεως αυτής από τον οικείο Μητροπολίτη, υπό 
την προϋπόθεση ότι θα τηρηθούν οι ρυθμίζουσες σε 
κάθε περίπτωση διατάξεις του νόμου. 

Αρθρο 23 

Ο παρόν κανονισμός τροποποιείται υπό της Ιεράς 
Συνόδου, κατόπιν αποφάσεως του οικείου Μητροπολίτη 
και αιτιολογημένης προτάσεως του Δ.Σ. του Ραδιοφω¬ 
νικού Σταθμού, η οποία θα συμπεριλαμβάνει τη θετική 
ψήφο του Προέδρου αυτού. 

Η απόφαση της Δ.Ι.Σ. πρέπει να δημοσιευθεί στην 
Εφημερίδα της Κυβερνήσεως και στο περιοδικό «Εκ¬ 
κλησία». 

Αρθρο 24 

Η ποιότητα, το είδος αλλά και το ήθος των Εκπομπών 
του Ραδιοφωνικού Σταθμού, θα ελέγχονται από αρμό¬ 
δια για τα θέματα αυτά πενταμελή (5μελή) Επιτροπή 
Δεοντολογίας, τα μέλη της οποίας ορίζονται από τον 
Σεβασμιώτατο Μητροπολίτη Δρυϊνουπόλεως, Πωγωνι- 
ανής και Κονίτσης. Η θητεία αυτών είναι τριετής. 

Άρθρο 25 

Σφραγίδα τον Ραδιοφωνικού Σταθμού 

Ο Ραδιοφωνικός Σταθμός έχει σφραγίδα κυκλική, στην 
οποία αναγράφεται η επωνυμία: «Ιερά Μητρόπολις Δρυ- 
ϊνουπόλεως, Πωγωνιανής καί Κονίτσης» και στο κέντρο 
υπάρχει ο λογότυπος του Ρ/Σ ήτοι: «ΡΑΔΙΟΦΩΝΙΚΟΣ 
ΣΤΑΘΜΟΣ «ΡΑΔΙΟ ΔΡΥΪΝΟΥΠΟΛΗ». 

Αρθρο 26 

Διάλυση του Ραδιοφωνικού Σταθμού 

1. Ο Ραδιοφωνικός Σταθμός διαλύεται ή καταργείται 
με απόφαση της Δ.Ι.Σ. επί της σχετικής προτάσεως και 
αποφάσεως του οικείου Μητροπολίτη, όταν δεν εκπλη¬ 
ρώνει τους σκοπούς του και καθίσταται ανέφικτη η 
λειτουργία του. 

2. Η απόφαση της Δ.Ι.Σ. πρέπει να δημοσιευθεί στην 
Εφημερίδα της Κυβερνήσεως και στο περιοδικό «Εκ¬ 
κλησία». 

3. Σε περίπτωση διαλύσεως ή καταργήσεως του Ρ/Σ, η 
χρήση, κάρπωση και κυριότητα των πάσης φύσεως περι¬ 
ουσιακών του στοιχείων ανήκουν στο νομικό πρόσωπο 
της Ιεράς Μητροπόλεως Δρυϊνουπόλεως, Πωγωνιανής 
και Κονίτσης. 

Αρθρο 27 

Η ισχύς του παρόντος Κανονισμού αρχίζει από την δη¬ 
μοσίευση του στην Εφημερίδα της Κυβερνήσεως καί στο 
επίσημο Δελτίο της Εκκλησίας της Ελλάδος «Εκκλησία». 

Αρθρο 28 
Κάλυψη δαπάνης 

Από τις διατάξεις του παρόντος κανονισμού προ- 
καλείται δαπάνη σε βάρος του προϋπολογισμού της 

Ιερός Μητροπόλεως Δρυϊνουπόλεως, Πωγωνιανής καί 
Κονίτσης, το ύψος της οποίας δεν μπορεί να προσδι¬ 
οριστεί. 

Η απόψαση αυτή να δημοσιευθεί στην Εφημερίδα της 
Κυβερνήσεως. 

Αθήναι 31 Αυγούστου 2007 

Του Μακαριωτάτου Προέδρου απουσιάζοντος 
Ο Προεδρεύων 
| Ο Λαγκαδά ΣΠΥΡΙΔΩΝ 
Ο Αρχιγραμματεύς 
ί Αρχιμ. ΚΥΡΙΛΛΟΣ ΜΙΣΙΑΚΟΥΛΗΣ 
-♦- 

Αριθμ. 2463/2059 (2) 

Σύσταση Εκκλησιαστικού Ιδρύματος υπό την επωνυμία 
«ΕΚΚΛΗΣΙΑΣΤΙΚΗ ΒΙΒΛΙΟΘΗΚΗ ΤΗΣ ΙΕΡΑΣ ΜΗΤΡΟ- 
ΠΟΛΕΩΣ ΤΡΙΚΚΗΣ ΚΑΙ ΣΤΑΓΩΝ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψη: 

1. Τάς διατάξεις των άρθρων 29 παραγρ. 2 και 59 πα- 
ραγρ. 2 του νόμου 590/1977 «Περί Καταστατικού Χάρτου 
της Εκκλησίας της Ελλάδος». 

2. Τάς υποχρεώσεις της Ποιμενούσης Εκκλησίας που 
απορρέουν από τάς Ευαγγελικός Επιταγάς, τους Ιερούς 
Κανόνας και τους Νόμους του Κράτους προς το Χρι- 
στεπώνυμον της Εκκλησίας πλήρωμα. 

3. Τάς υφισταμένας ανάγκας της Ιεράς Μητροπόλεως 
Τρίκκης και Σταγών δια την πνευματικήν καλλιέργειαν 
και εξύψωσιν του Ποιμνίου αυτής. 

4. Την υπ’ αριθμ. 297/9.1.2007 Πράξιν και την υπ’ αριθμ. 
363/19.4.2007 Πρότασιν του Σεβασμιωτάτου Μητροπο¬ 
λίτου Τρίκκης και Σταγών Αλεξίου. 

5. Την από 15.5.2007 Γνωμοδότησιν του Νομικού Γραφεί¬ 
ου της Νομικής Υπηρεσίας της Εκκλησίας της Ελλάδος. 

6. Την από 5.9.2007 απόφασιν αυτής, αποφασίζει: 

Συνιστά εις την Ιερόν Μητρόπολιν Τρίκκης καί Σταγών 

ΕκκλησιαστικόνΊδρυμα υπό την επωνυμίαν: «ΕΚΚΛΗΣΙΑ¬ 
ΣΤΙΚΗ ΒΙΒΛΙΟΘΗΚΗ ΤΗΣ ΙΕΡΑΣ ΜΗΤΡΟΠΟΛΕΩΣ ΤΡΙΚΚΗΣ 
ΚΑΙ ΣΤΑΓΩΝ», το οποίο θα λειτουργεί ως εξηρτημένη 
Υπηρεσία της Ιεράς Μητροπόλεως, μη κερδοσκοπικού 
χαρακτήρα, υπό τον έλεγχον και εποπτείαν αυτής και 
θα εδρεύει εις το εν Τρικάλοις Επισκοπείον της Ιεράς 
Μητροπόλεως. Η οργάνωσις, διοίκησις, διαχείρισις και 
λειτουργία του Ιδρύματος αυτού θα διέπεται από τας 
διατάξεις του επομένου Κανονισμού. 

Κανονισμός συστάσεως και λειτουργίας Εκκλησιαστι¬ 
κού Ιδρύματος υπό την επωνυμία «ΕΚΚΛΗΣΙΑΣΤΙΚΗ ΒΙ¬ 
ΒΛΙΟΘΗΚΗ ΤΗΣ ΙΕΡΑΣ ΜΗΤΡΟΠΟΛΕΩΣ 
ΤΡΙΚΚΗΣ ΚΑΙ ΣΤΑΓΩΝ». 

Κεφάλαιο Α' 

Σύστασις - Διακριτική Επωνυμία -Έδρα - Σφραγίς 
Σκοποί 

Άρθρο 1 

1. Παρά τη Ιερά Μητροπόλει Τρίκκης και Σταγών συ- 
νιστάται ιδιαίτερα υπηρεσία υπό την διακριτικήν επω¬ 
νυμίαν: «Εκκλησιαστική Βιβλιοθήκη Ιεράς Μητροπόλεως 
Τρίκκης και Σταγών» εξαρτώμενη εκ του οικείου Νομικού 
Προσώπου της Ιεράς Μητροπόλεως. 


Οργανούται η υπηρεσία αύτη της Βιβλιοθήκης και λει¬ 
τουργεί κατά τον παρόντα Κανονισμόν, στεγάζεται δε 
και λειτουργεί παραπλεύρως εις το οικείον Επισκοπείον, 
ως και εις ιδιαιτέρους χώρους, καταλλήλους δια τας 
δραστηριότητας της. 

2. Η ως είρηται υπηρεσία της Εκκλησιαστικής Βιβλι¬ 
οθήκης, αποτελούσα κλάδον του ενιαίου διοικητικού 
φορέως της Ιεράς Μητροπόλεως, υπάγεται, ως εικός, 
εις το Νομικόν Πρόσωπον αυτής, η δε πόσης φύσεως 
περιουσία αυτής διακρίνεται μόνον κατά χρήσιν - κατά 
πλήρη κυριότητα, νομήν και κατοχήν υπάγεται, επίσης, 
εις το ως άνω Νομικόν Πρόσωπον. 

3. Έδρα της Εκκλησιαστικής Βιβλιοθήκης είναι η έδρα 
της Ιεράς Μητροπόλεως. 

4. Η Εκκλησιαστική Βιβλιοθήκη δύναται να λειτουργή 
παραρτήματα και εις Ιερούς Ναούς και Ιεράς Μονός ή 
άλλους χώρους της πόλεως των Τρικάλων ή της Μη- 
τροπολιτικής Περιφερείας. 

5. Η Βιβλιοθήκη έχει ιδίαν σφραγίδα με δύο επαλλή¬ 
λους κύκλους, η οποία φέρει εις το κέντρον την εικόνα 
του Πολιούχου της πόλεως Τρικάλων Αγίου Βησσαρί¬ 
ωνος. Εις μεν τον εξωτερικόν κύκλον αναγράφονται αι 
λέξεις: «ΙΕΡΑ ΜΗΤΡΟΠΟΛΙΣ ΤΡΙΚΚΗΣ ΚΑΙ ΣΤΑΓΩΝ», εις 
δε τον εσωτερικόν κύκλον αι λέξεις:« ΕΚΚΛΗΣΙΑΣΤΙΚΗ 
ΒΙΒΛΙΟΘΗΚΗ». 

Άρθρο 2 

1. Οι σκοποί της Εκκλησιαστικής Βιβλιοθήκης είναι, 
γενικώς και ειδικώς, όμοιοι και της αυτής φύσεως, προς 
τους σκοπούς της Ιεράς Μητροπόλεως. 

Δηλονότι, κάθε σκοπός είναι προεχόντως χριστιανι¬ 
κός, θρησκευτικός, πνευματικός, μορφωτικός, πολιτι¬ 
στικός, κοινωνικός, ερευνητικός και εκπαιδευτικός και 
αποβλέπει εις την προβολήν, στερέωσιν, τόνωσιν και 
εξύψωσιν της Ορθοδόξου Χριστιανικής πίστεως, λα¬ 
τρείας και καλλιέργειας του φρονήματος των πιστών 
και παντός ενδιαφερομένου. 

2. Ειδικώτεροι σκοποί και μέσα πραγματώσεως των 
σκοπών είναι: 

α) Η εις ενιαίον χώρον ή χώρους συγκέντρωσις και 
διαφύλαξις των αποκλειστικής κυριότητος, νομής και 
κατοχής της Ιεράς Μητροπόλεως βιβλίων και περιοδι¬ 
κών πόσης εκδοτικής περιόδου, 

β) Ομοίως η συγκέντρωσις και διαφύλαξις ομοίων 
προς τα ανωτέρω αντικειμένων, τα οποία ήθελον νο- 
μίμως αφιερωθή, δωρηθή, παραχωρηθή, αγορασθή ή 
καθ’ οιονδήποτε άλλον νόμιμον τρόπον περιέλθη εις 
την κυριότητα, νομήν και κατοχήν της Ιεράς Μητρο¬ 
πόλεως, 

γ) Η έκθεσις, ανάδειξις, παρουσίασις και προβολή των 
ανωτέρω αντικειμένων (βιβλίων κ.λπ.) εις τους πιστούς, 
μελετητάς, επιστήμονας και εις τους έχοντας πραγ¬ 
ματικόν ενδιαφέρον δια την πνευματικήν καλλιέργειαν 
μέσω των χριστιανικών, των επιστημονικών και άλλων 
βιβλίων. 

δ) Η δημιουργία γενικωτέρας πνευματικής και χρι¬ 
στιανικής κινήσεως και ζωής δια της υποκινήσεως του 
ενδιαφέροντος και της αγάπης προς το βιβλίο, ιδία της 
μαθητιώσης νεολαίας, 

ε) Ο εξοπλισμός της βιβλιοθήκης και δί οπτικοακου- 
στικών μέσων προς χρήσιν, ιδίως των μαθητών, φοι¬ 
τητών, αλλά και εκπαιδευτικών, ερευνητών και λοιπών 
προσώπων. 

στ) Η συντήρησις και διαφύλαξις των βιβλίων και 
έντυπων κατά τον καταλληλότερον τρόπον, ιδίως δί 
επιστημονικών μεθόδων και μέσων παρά εξειδικευμένων 
προσώπων. 

ζ) Η οργάνωσις εκδηλώσεων, όπως η παρουσίασις 
βιβλίων, συζητήσεις με συγγραφείς, αναγνώσεις έργων, 
προβολή ταινιών, διοργάνωσις συνεδρίων, διαλέξεων, 
σεμιναρίων κ,λπ, ως και πάσα άλλη κατάλληλος δρα- 
στηριότης σχετιζόμενη προς την Εκκλησιαστικήν, Χρι¬ 
στιανικήν, Θρησκευτικήν, Εθνικήν, Πνευματικήν και εν 
γένει κληρονομιάν. 

η) Η οργάνωσις τμήματος Αναγνωστηρίου. 

Κεφάλαιο Β' 

Διοίκησις - Αρμοδιότητες 
Αρθρο 3 

1. Η εξαρτώμενη εκ του Νομικού Προσώπου της Ιεράς 
Μητροπόλεως Τρίκκης και Σταγών Υπηρεσία της Εκ¬ 
κλησιαστικής Βιβλιοθήκης διοικείται υπό πενταμελούς 
(δμελούς) Διοικητικής Επιτροπής (εφεξής Δ.Ε.), διορι¬ 
ζόμενης υπό του οικείου Μητροπολίτου δια Πράξεως 
αυτού, επί τριετεί θητεία, δυναμένη να ανανεωθή. Το 
αξίωμα των είναι τιμητικόν και άμισθον. 

2. Μέλη της Δ.Ε. διορίζονται Κληρικοί και λαϊκοί εξ 
ευυπόληπτων πολιτών της πόλεως των Τρικάλων ή της 
Μητροπολιτικής Περιφερείας Τρίκκης και Σταγών, δι- 
ακρινόμενοι δια την χριστιανικήν των ευσέβειαν, τον 
πνευματικόν τρόπον ζωής, την ευαισθησίαν και το εν¬ 
διαφέρον των δια την ανάληψιν του ως άνω έργου. 

3. Η Δ.Ε. τελεί υπό την άμεσον εποπτείαν, τας οδηγίας 
και σύμβουλός του οικείου Μητροπολίτου ή του ανα- 
πληρωτού του, εις την εκτέλεσιν του έργου της. 

4. Πρόεδρος της Δ.Ε. τυγχάνει ο εκάστοτε Μητροπο¬ 
λίτης Τρίκκης και Σταγών, αναπληρούμενος υπό του 
εκάστοτε αναπληρωτού του Κληρικού. Κατά την πρώτην 
συνεδρίαν διορίζονται παρά του Προέδρου ο Γραμμα- 
τεύς και ο Ταμίας της Δ.Ε. 

5. Η ιδιότης του μέλους της Επιτροπής δεν αποτελεί 
κώλυμα δια την συμμετοχήν εις άλλην Επιτροπήν ή δια 
την προσφοράν άλλως πώς υπηρεσίας εις την Ιεράν 
Μητρόπολιν. 

6. Ο Μητροπολίτης δύναται να παύη και να αντικαθι¬ 
στά τα μέλη της Δ.Ε. κατά την διάρκειαν της θητείας 
των και κατά την κρίσιν του. 

Αρθρο 4 

1. Ο Σεβασμιώτατος Μητροπολίτης, ως Πρόεδρος 
της Δ.Ε., έχει την όλην ευθυνην της λειτουργίας της 
Βιβλιοθήκης και συντονίζει τα μέλη της Δ.Ε. προς υλο¬ 
πο ίησιν των σκοπών αυτής. Εκπροσωπεί την Εκκλησι¬ 
αστικήν Βιβλιοθήκην ενώπιον πάσης Διοικητικής, Δικα¬ 
στικής και Εκκλησιαστικής Αρχής και ενώπιον παντός 
τρίτου. Συγκαλεί την Δ.Ε. εις συνεδρίασιν, καταρτίζων 
την ημερησίαν διάταξιν των θεμάτων, διευθύνει τας 
κατ’ αυτάς συζητήσεις και υπογράφει μετά του Γραμ- 
ματέως τα έγγραφα, τα πρακτικά των συνεδριάσεων 
και αποφάσεων της Δ.Ε., λαμβάνει γνώσιν όλων των 
εισερχομένων εγγράφων των προοριζομένων δια την 
Βιβλιοθήκην, υπογράφει μετά του Γραμματέως όλην 
την αλληλογραφίαν αυτής και μετά του Ταμίου τα οι¬ 
κονομικής φύσεως έγγραφα και εν γένει μεριμνά δια 
την εφαρμογήν των διατάξεων του Κανονισμού τούτον 
και των αποφάσεων της Δ.Ε. 


2. Η Δ.Ε. συνέρχεται τακτικώς μεν άπαξ του μηνάς, 
εκτάκτως δε οσάκις παρίσταται ανάγκη, κατόπιν προ- 
σκλήσεως του Προέδρου ή του αναπληροΰντος αυτόν 
ή κατόπιν κοινής αιτήσεως τριών εκ των λοιπών μελών 
αυτής προς τον Πρόεδρον, ο οποίος και αποφασίζει 
σχετικώς. 

3. Η κατά την πρώτην παράγραφον εκπροσώπησις της 
Βιβλιοθήκης δύναται να ανατεθή και εις οιοδήποτε άλλο 
μέλος της Δ.Ε. δί αποφάσεως αυτής κατόπιν σχετικής 
προτάσεως του Προέδρου. 

4. Η Δ.Ε. ευρίσκεται εν απαρτία και αποφασίζει εγκύ- 
ρως, όταν παρίστανται οπωσδήποτε ο Πρόεδρος (και 
κωλυομένου τούτου ο αναπληρωτής του) και δύο εκ 
των ετέρων μελών της. Αι αποφάσεις και αι προσή- 
κουσαι λύσεις των εκάστοτε ζητημάτων, ει δυνατόν, 
λαμβάνονται ομοφώνως, άλλως κατά πλειοψηφίαν των 
παρόντων μελών. 

Εις περίπτωσιν ισοψηφίας το θέμα επανέρχεται εις 
συζήτησιν την αμέσως επομένην τακτικήν ή έκτακτον 
συνεδρίαν της Δ.Ε. και εις περίπτωσιν εκ νέου ισοψη- 
φίας υπερισχύει η ψήφος του Προέδρου. 

Διά τάς αποφάσεις τηρούνται τα σχετικά πρακτικά, η 
δε γνώμη της μειοψηφίας καταχωρίζεται υποχρεωτικώς 
εν συνάψει. 

5. Ο οικείος Μητροπολίτης δύναται, ιδιαιτέρως εις 
δύσκολα επιστημονικά ή τεχνικά θέματα, τα οποία 
απαιτούν ειδικός γνώσεις, ν’ αναθέτει, κατά την κρί¬ 
σιν του, εις έτερον πρόσωπον την εκφοράν γνώμης 
και προτάσεων επί του ζητήματος προς υποβοήθησιν 
της Δ.Ε. 

Άρθρο 5 

1. Ο Αντιπρόεδρος, τον οποίον ορίζει εκ των μελών 
της Δ.Ε. ο Πρόεδρος, αναπληροί τον Πρόεδρον απάντα 
ή κωλυόμενον, εις άλας τας ως άνω αρμοδιότητας και 
ενεργεί κατόπιν εντολής του. 

2. Ο Γραμματεύς προΐσταται της Γραμματείας της Βι¬ 
βλιοθήκης και διασφαλίζει την καλήν λειτουργίαν αυτής. 
Τηρεί το βιβλίον Πρωτοκόλλου και συντάσσει όλα τα 
έγγραφα και όλην την αλληλογραφίαν αυτής, περί της 
οποίας ενημερώνει τον Πρόεδρον και την οποίαν υπο¬ 
γράφει μετ’ αυτού. Επίσης, τηρεί το βιβλίον Μητρώου 
των βιβλίων και το βιβλίον των πρακτικών συνεδριά¬ 
σεων και αποφάσεων της Δ.Ε., υπογράφει δε μετά του 
Προέδρου τα εν λόγω πρακτικά, τα οποία συντάσσει 
και φυλάσσει την σφραγίδα της Εκκλησιαστικής Βιβλι¬ 
οθήκης. 

3. Ο Ταμίας ενεργεί δια λογαριασμόν της Δ.Ε. τας 
διαχειριστικός πράξεις αναφορικώς με την κατά χρήσιν 
ανήκουσαν εις την Εκκλησιαστικήν Βιβλιοθήκην περι¬ 
ουσίαν και είναι υπόλογος έναντι της Δ.Ε. Τηρεί το 
Βιβλίον Ταμείου, καθώς και τα Διπλότυπα Γραμμάτια 
ή αποδείξεις Εισπράξεων και Εντάλματα ή αποδείξεις 
πληρωμών. 

Εισπράττει με διπλότυπα Γραμμάτια ή αποδείξεις ει¬ 
σπράξεων, τα οποία υπογράφει μετά του Προέδρου, 
πάν έσοδον της Βιβλιοθήκης, διενεργεί τας πληρωμάς 
που απεφάσισεν η Δ.Ε. βάσει διπλοτύπων ενταλμάτων 
ή αποδείξεων πληρωμής, τα οποία επίσης υπογράφει, 
όπως άλλωστε και όλα τα οικονομικής φύσεως έγγρα¬ 
φα, μετά του Προέδρου και ευθύνεται δια την φύλαξιν 
των χρημάτων της Βιβλιοθήκης, τα οποία κατατίθενται 
εις αξιόπιστα τραπεζικά και πιστωτικά ιδρύματα, επ’ 

ονόματι της Ιερός Μητροπόλεως Τρίκκης και Σταγών 
με την ένδειξιν: «Δια την Εκκλησιαστικήν Βιβλιοθήκην». 
Διενεργεί, τέλος, αναλήψεις χρημάτων κατόπιν αποφά- 
σεως της Δ.Ε. 

Επίσης, τηρεί το βιβλίον καταχωρήσεων κινητής και 
ακινήτου περιουσίας. 

Άρθρο 6 

Η Δ.Ε. διοικεί την Βιβλιοθήκην και διαχειρίζεται τας 
υποθέσεις αυτής. Ειδικώτερον: 

1. Ορίζει την χρήσιν της Βιβλιοθήκης, καθορίζει τον 
τρόπον ταξινομήσεως των βιβλίων και μεριμνά δια την 
ασφάλειαν των πόσης φύσεως αντικειμένων. 

2. Παρακολουθεί την από επιστημονικής και διοικητι¬ 
κής απόψεως καλήν λειτουργίαν αυτής. 

3. Καθορίζει, κατά την κρίσιν της, τας ημέρας και ώρας 
επισκέψεως της Βιβλιοθήκης, τον τρόπον προσελεύσεως 
και εισόδου των ενδιαφερομένων προσώπων, λαμβάνου- 
σα πάντοτε τα κατάλληλα μέτρα δια την διασφάλισιν 
των αντικειμένων και την καλλιτέραν λειτουργίαν της 
Βιβλιοθήκης. 

4. Η Δ.Ε. δύναται, κατά την απόλυτον και ανεξέλε- 
γκτον κρίσιν της, ν’ απαγορεύη την είσοδον τίνος εις 
την Βιβλιοθήκην και να διατάσση την αποχώρησιν των 
επισκεπτών. Δύναται να εκδίδη οδηγίας διά τους επι- 
σκέπτας της Βιβλιοθήκης. 

5. Κάθε επισκέπτης ή αναγνώστης της Βιβλιοθήκης 
οφείλει αναντιρρήτως πλήρη σεβασμόν και συμμόρφω- 
σιν προς τας οδηγίας και συστάσεις της Επιτροπής και 
των υπ’ αυτής οριζομένων προσώπων. 

Άρθρο 7 

Δεν επιτρέπεται γενικώς η έξοδος εκ της Βιβλιο¬ 
θήκης παντός βιβλίου ή εντύπου ή άλλου αντικειμέ¬ 
νου. Επιτρέπεται κατ’ εξαίρεσιν τοιαύτη έξοδος εις 
άλως ειδικός περιπτώσεις και κατόπιν ητιολογημένης 
ομοφώνου αποφάσεως της Δ.Ε., και έγκρισιν του Μη- 
τροπολιτικού Συμβουλίου της Ιερός Μητροπόλεως δι’ 
ωρισμένον σκοπόν, ο οποίος θα αποβλέπη (ως απα¬ 
ραίτητον μεταξύ των άλλων προϋπόθεσιν) εις όλως 
ιδιαιτέραν ανάγκην και ωφέλειαν, μη σχετιζομένην 
με ανάγνωσιν και μελέτην. Η έξοδος του βιβλίου ή 
αντικειμένου είναι δυνατή δια προκαθορισμένον μό¬ 
νον χρόνον και λαμβάνονται πάντοτε τα αναγκαία 
ασφαλιστικά μέτρα και εγγυήσεις επιστροφής του 
αντικειμένου άθικτου και ακεραίου. 


Άρθρο 8 

1. Η Δ.Ε. αποφασίζει επί παντός θέματος αφορώντος 
εις την καλήν λειτουργίαν της Βιβλιοθήκης. Διορίζει, 
εποπτεύει και ελέγχει τους υπευθύνους της Βιβλιοθή- 
κης.Έχει την ευθύνην δια τον καθορισμόν των στόχων, 
τον προγραμματισμόν και την εν γένει οργάνωσιν των 
διαφόρων τομέων και εκδηλώσεων της Βιβλιοθήκης. 

2. Η Δ.Ε. ορίζει τον υπεύθυνον και Διευθυντήν της 
Βιβλιοθήκης. 

Ούτος δύναται να είναι και έμμισθος υπάλληλος. Ού- 
τος είναι και εισηγητής επί θεμάτων της Βιβλιοθήκης 
εις τη Δ.Ε. Ευθύνεται δια την υλοποίησιν των αποφά¬ 
σεων της Δ.Ε., προσέτι δε μεριμνά δια την επιλογήν, 
συντήρησιν, συνεχή ανανέωσιν και συμπλήρωσιν του 
βιβλιακού υλικού. Συντάσσει τον κατάλογον των προς 
αγοράν βιβλίων, επιμελείται του αρχείου, συμμετέχει 


εις επιμορφωτικά σεμινάρια και εν γένει επιμελείται 
δια την ταξινόμησιν και καταγραφήν του βιβλιακού και 
άλλου υλικού της Βιβλιοθήκης και την καλήν λειτουρ¬ 
γίαν αυτής. 

3. Η Δ.Ε. δύνανται να διορίση και άλλους, έμμισθους, 
υπαλλήλους δια την Βιβλιοθήκην, εφόσον υπάρχει οι¬ 
κονομική ευχέρεια. 

Άρθρο 9 

1. Η Βιβλιοθήκη διαθέτει βιβλία συνάδοντα προς την 
Εκκλησιαστικήν και Χριστιανικήν της αποστολήν. Ειδικώ- 
τερα, διαθέτει βιβλία Επιστημονικά, Εκκλησιαστικά, Θεο- 
λογικά, Περιοδικά και Φυλλάδια αναλόγου περιεχομένου. 
Ακόμη, διαθέτει κατάλληλα Παιδικά και Νεανικά βιβλία. 
Διατηρεί τμήμα δισκοθήκης βυζαντινής, δημοτικής και 
κλασικής μουσικής, δισκοθήκη Οϋ με τον απαραίτητον 
εξοπλισμόν και διαθέτει σύγχρονον τεχνικόν εξοπλισμόν 
(Ραχ, Η/Υ, φωτοτυπικόν μηχάνημα κ.λπ.). 

2. Η Δ.Ε. ελέγχει την καταλληλότητα των εισερχο¬ 
μένων πάσης φύσεως βιβλίων, εντύπων κ,λπ. Διατηρεί 
το δικαίωμα να αρνηθή, κατά την απόλυτον κρίσιν της, 
την εισαγωγήν εις την συλλογήν της εντύπων ή άλλου 
υλικού ασχέτου προς τους σκοπούς της. 

3. Εις την Βιβλιοθήκην λειτουργεί τμήμα αναγνωστηρί¬ 
ου. Οι αναγνώσται έχουν υποχρέωσιν να χρησιμοποιούν 
το υλικόν της Βιβλιοθήκης με σεβασμόν και να τηρούν 
με ακρίβειαν τους όρους και τους κανόνας του ανα¬ 
γνωστηρίου και να συμμορφούνται απολύτως προς τας 
υποδείξεις και συστάσεις του προσωπικού. 

4. Ο δανεισμός των βιβλίων απαγορεύεται. Ο αναγνώ¬ 
στης ή ο ενδιαφερόμενος διευκολύνεται με φωτοτυπίες 
ωρισμένων σελίδων, τας οποίας πάντοτε ετοιμάζει ο 
υπάλληλος της Βιβλιοθήκης. Η φωτοτυπία ολοκλήρου 
του βιβλίου απαγορεύεται. Σπάνια και παλαιό βιβλία δε 
φωτοτυπούνται. 

5. Η χρήσις σπανίων και παλαιών βιβλίων γίνεται με 
ιδιαιτέραν, πάντοτε, προσοχήν και επί παρουσία του 
αρμοδίου υπαλλήλου της βιβλιοθήκης. Δια τοιαύτα βι¬ 
βλία και έντυπα δύναται η Δ.Ε. να διατάσση την από- 
συρσίν των εις ιδιαίτερον τμήμα και να απαγόρευση 
την χρήσιν των. 

6. Αναγνώστης όστις ήθελε επιφέρει βλάβην ή φθοράν 
εις βιβλίον υποχρεούται εις αντικατάστασιν ή διόρθωσιν 
της βλάβης. Αναγνώστης όστις δεν συμμορφούται προς 
τας υποδείξεις των υπευθύνων στερείται της δυνατό- 
τητος της εξυπηρετήσεως του εις την Βιβλιοθήκην και 
της εισόδου εις αυτήν. 

Κεφάλαιο Γ' 

Περιουσία, Πόροι και Διαχείρισις 
Άρθρο 10 

1. Η διοίκησις και διαχείρισις της περιουσίας της Βι¬ 
βλιοθήκης ενεργείται υπό της Δ.Ε. 

2. Διά την είσπραξιν παντός εσόδου υπό του Ταμίου 
εκδίδεται διπλότυπον γραμμάτιον ή απόδειξις εισπράξε- 
ως θεωρημένο-η υπό της οικείας Ιεράς Μητροπόλεως με 
την ένδειξιν: «ΙΕΡΑ ΜΗΤΡΟΠΟΛΙΣ ΤΡΙΚΚΗΣ ΚΑΙ ΣΤΑΓΩΝ: 
ΕΚΚΛΗΣΙΑΣΤΙΚΗ ΒΙΒΛΙΟΘΗΚΗ». Το γραμμάτιον ή η από- 
δειξις υπογράφεται δεόντως υπό του Προέδρου και του 
ταμίου και καταχωρίζεται εις το βιβλίον Ταμείου. 

3. Η περιέλευσις οιουδήποτε κινητού ή ακινήτου πράγ¬ 
ματος εις την περιουσίαν της Εκκλησιαστικής Βιβλιο¬ 
θήκης γίνεται πάντοτε κατά τας νομίμους διατυπώ- 

σεις των κανόνων της Εκκλησίας και των νόμων της 
Πολιτείας. Η περιέλευσις αύτη γίνεται πάντοτε εις το 
Νομικόν Πρόσωπον της οικείας Ιερός Μητροπόλεως, εις 
την οποίαν μεταβιβάζεται η κυριότης, νομή και κατοχή 
του πράγματος. Εν τη πράξει δε της μεταβιβάσεως 
γίνεται ειδικωτέρα μνεία και αναφορά με την ένδειξιν 
δια την «Εκκλησιαστικήν Βιβλιοθήκην», η οποία θα έχη 
την χρήσιν, δια τους ως άνω σκοπούς. 

4. Δια πάσαν παραλαβήν οιουδήποτε αντικειμένου και 
πράγματος κινητού ή ακινήτου προερχομένου εξ οιασ- 
δήποτε αιτίας (αφιέρωσις, παραχώρησις, δωρεά, αγορά, 
κληρονομιά, κληροδοσία κ.λπ.) μετά από την πράξιν της 
μεταβιβάσεως συντάσσεται υπό της Δ.Ε. πρωτόκολλον 
περιελεύσεως εις την περιουσίαν της Βιβλιοθήκης και 
παραλαβής, καταχωριζόμενον εις το ειδικόν βιβλίον των 
περιουσιακών στοιχείων αυτής. 

5. Πάσα πληρωμή γίνεται επί τη βάσει διπλοτύπου 
εντάλματος ή αποδείξεως πληρωμής θεωρημένου-ης 
υπό της οικείας Μητροπόλεως και υπογραφόμενου υπό 
του Προέδρου και Ταμίου και καταχωρείται εις το βι- 
βλίον Ταμείου. 

6. Η λογιστική εργασία γίνεται κατά το απλογρα- 
φικόν σύστημα (βιβλίον Ταμείου, Βιβλίον εσόδων και 
εξόδων). Βιβλία έτερα και βοηθητικά στοιχεία δεν απο¬ 
κλείονται. 

7. Καταθέσεις χρημάτων γίνονται πάντοτε εις φερέγ¬ 
γυα και αξιόπιστα Τραπεζικά και πιστωτικά ιδρύματα 
επ’ ονόματι της «ΙΕΡΑΣ ΜΗΤΡΟΠΟΛΕΩΣ ΤΡΙΚΚΗΣ ΚΑΙ 
ΣΤΑΓΩΝ» με την ένδειξιν «Δια την Εκκλησιαστικήν Βιβλι¬ 
οθήκην». Η ανάληψις των χρημάτων γίνεται με πρακτικόν 
της Δ.Ε. υπό του Ταμίου, μετά βεβαίωσιν των μελών της 
Δ.Ε. υπό της Ιεράς Μητροπόλεως. 

8. Η οικεία Ιερά Μητρόπολις, κατόπιν προτάσεως της 
Δ.Ε. εγκρινομένης υπό του Μητροπολιτικού Συμβουλίου, 
δύναται ν’ αγοράση παρ’ οιουδήποτε τρίτου ιδιώτου ή 
νομικού προσώπου δημοσίου ή ιδιωτικού δικαίου, αντικεί¬ 
μενα (βιβλία κ.λπ.) προς εμπλουτισμόν της βιβλιοθήκης. 

9. Η Δ.Ε. συντάσσει τον προϋπολογισμόν και απολο¬ 
γισμόν των εσόδων και εξόδων της Βιβλιοθήκης, τους 
οποίους υποβάλλει προς έγκρισιν προς το Μητροπολι- 
τικόν Συμβούλιον. 

10. Η οικεία Ιερά Μητρόπολις αποδέχεται τας υπέρ 
της Βιβλιοθήκης κληρονομιάς, κληροδοσίας και δωρεάς 
κινητών και ακινήτων. 

11. Πάσα περιουσία κινητή ή ακίνητος της Βιβλιοθήκης 
είναι αυτοδικαίως περιουσία της Ιεράς Μητροπόλεως 
Τρίκκης και Σταγών. 

12. Η Δ.Ε. υποβάλλει κατ’ έτος έκθεσιν πεπραγμένων 
εις το Μητροπολιτικόν Συμβούλιον της οικείας Ιεράς 
Μητροπόλεως. 

Αρθρο 11 

Πόροι της Εκκλησιαστικής Βιβλιοθήκης είναι: 

1. Επιχορηγήσεις της οικείας Ιεράς Μητροπόλεως 
και εισφοραί των Ιερών Ενοριακών Ναών, των Ιερών 
Προσκυνημάτων και Ιερών Μονών της Ιεράς Μητρο¬ 
πόλεως. 

2. Το προϊόν εκ δισκοφοριών, κατόπιν αποφάσεως της 
Ιεράς Μητροπόλεως. 

3. Αι εισφοραί εις είδος ή χρήμα των πιστών. 

4. Κρατικοί επιχορηγήσεις, επιχορηγήσεις εκ μέρους 
της Ευρωπαϊκής Ενώσεως, Δήμων, Κοινοτήτων, Οργα¬ 
νισμών, Ιδρυμάτων και Νομικών Προσώπων Δημοσίου 


ή Ιδιωτικού Δικαίου και πάσα εν γένει νόμιμος επιχο- 
ρήγησις. 

5. Αι καταλιπόμεναι υπέρ αυτής δωρεαί, κληρονομίαι, 
κληροδοσίαι, ως και πάσα υπέρ αυτής διάθεσις. 

6. Αι πάσης φύσεως εισπράξεις από δραστηριότητας 
της Βιβλιοθήκης. 

Αρθρο 12 

Οι πόροι της Βιβλιοθήκης διατίθενται λελογισμένως 
κατά την έμφρονα κρίσιν της Δ.Ε. υπέρ των πάσης φύ¬ 
σεως ανακυπτουσών αναγκών αυτής και των εκ πάσης 
φύσεως αναφυομένων δαπανών (λ.χ. δαπανών συντη- 
ρήσεως, βελτιώσεως αιθουσών και των χώρων της Βι¬ 
βλιοθήκης, δαπανών εκτελέσεως έργων εξωράίσμού, 
κατασκευής επίπλων, προθηκών, κατασκευής έργων 
ακινήτων, οικοδομών, εγκαταστάσεων, τρεχουσών δα¬ 
πανών καθαρισμού, κλιματισμού, υδρεύσεως, φωτισμού, 
τηλεφώνου κ.λπ.), υπέρ λοιπών δαπανών προβλεπομέ- 
νων υπό του εγκεκριμένου προϋπολογισμού, καθώς και 
υπέρ τυχόν δαπανών μισθοδοσίας ή αποζημιώσεων 
προσωπικού. 

Κεφάλαιο Δ' 

Προσωπικών, Βιβλία, Άλλες Διατάξεις 

Αρθρο 13 

1. Η οικεία Ιερά Μητρόπολις δύναται κατόπιν ομοφώνου 
προτάσεως της Δ.Ε. και εγκρίσεως του Μητροπολιτικού 
Συμβουλίου να προσλαμβάνη έμμισθον προσωπικόν δια 
την αντιμετώπισιν των αναγκών λειτουργίας της βιβλι¬ 
οθήκης. Το προσωπικόν τούτο ανήκει εις το προσωπι¬ 
κόν της Ιεράς Μητροπόλεως, απασχολούμενον ειδικώς 
εις την υπηρεσίαν της Βιβλιοθήκης, εκ των πόρων της 
οποίας μισθοδοτείται. 

2. Διά του παρόντος συνιστώνται αι ως κάτωθι θέ¬ 
σεις: 

α. Μία (1) θέσις Διευθυντού, 

β. Μία (1) θέσις Διοικητικού Γραμματέως, 

γ. Μία (1) θέσις θυρωρού - προσωπικού ασφαλείας, 

δ. Μία (1) θέσις βοηθητικού προσωπικού. 

Αι ως ανω θέσεις δύνανται να πληρωθούν και δια 
Κληρικών - μετακλητών υπαλλήλων κεκτημένων τα ου¬ 
σιαστικά και τυπικά προσόντα της θέσεως κατά τας 
διατάξεις του υπ’ αριθμ. 5/1978 Κανονισμού της Ιεράς 
Συνόδου «Περί Κωδικός Εκκλησιαστικών Υπαλλήλων». 

3. Ομοίως, κατά τα ανωτέρω, η Ιερά Μητρόπολις δύ- 
ναται να προσλαμβάνη συμφώνως προς τας διατάξεις 
της κειμένης νομοθεσίας πρόσθετον υπηρετικόν ή ερ¬ 
γατικόν προσωπικόν επί παγία μηνιαία αντιμισθία, ημε¬ 
ρομίσθιού ή ωρομισθίω. 

4. Η Δ.Ε. αποδέχεται, κατά την κρίσιν της, τας υπηρε¬ 
σίας προσώπων, τα οποία επιθυμούν να προσφέρουν 
δωρεάν ταύτας. Η τοιαύτη όμως αποδοχή τελεί υπό τον 
όρον ότι τα πρόσωπα αυτά έχουσιν ήδη βιοποριστικόν 
επάγγελμα ή είναι συνταξιούχοι. 

Αρθρο 14 

1. Η Εκκλησιαστική Βιβλιοθήκη τηρεί μερίμνη του Γραμ- 
ματέως και του Ταμίου τα αναγκαία δια την λειτουργίαν 
αυτής βιβλία. Ειδικώτερον τηρεί τα εξής βιβλία, θεωρη¬ 
μένα παρά της οικείας Ιεράς Μητροπόλεως: 

α. Βιβλίον Πρωτοκόλλου εισερχομένων και εξερχό- 
μενων εγγράφων, 

β. Βιβλίον Πρακτικών Συνεδριάσεων και Αποφάσεων 
της Δ.Ε., 

γ. Βιβλίον Μητρώου Βιβλίων, ένθα καταχωρείται 
υπό πλήρη περιγραφήν και αριθμόν έκαστον βιβλίον 
ή έντυπον, 

δ. Βιβλίον Ταμείου και Διπλότυπα Γραμμάτια ή 
Αποδείξεις Εισπράξεων και Διπλότυπα Εντάλματα ή 
Αποδείξεις Πληρωμών, 

ε. Βιβλίον Καταχωρήσεως Ακινήτου Περιουσίας, 

στ. Βιβλίον Καταχωρήσεως Κινητής Περιουσίας, 
εις το οποίον περιλαμβάνονται τα ανήκοντα εις την 
Βιβλιοθήκην πάσης φύσεως κινητά πράγματα, πλην των 
βιβλίων. 

2. Τα στοιχεία τα περιλαμβανόμενα εις τα ως άνω 
βιβλία δύνανται να καταχωρίζωνται και εις ηλεκτρονικόν 
υπολογιστήν, προς διευκόλυνσιν της λειτουργίας της 
Βιβλιοθήκης. Εις την περίπτωσιν όμως αυτήν τα ανωτέρω 
βιβλία τηρούνται υποχρεωτικά, μη επιτρεπομένης της 
καταργήσεως των. 

Κεφάλαιο Ε' 

Τελικοί Διατάξεις 

Αρθρο 15 

1. Η Εκκλησιαστική Βιβλιοθήκη υπό την ως άνω μορφήν 
και οργάνωσιν καταργείται ή διαλύεται δί αποφάσεως 
της Διαρκούς Ιεράς Συνόδου, κατόπιν ητιολογημένης 
αποφάσεως της Δ.Ε., λαμβανομένης δια τεσσάρων, 
τουλάχιστον, ψήφων, εκ των οποίων η μία θα είναι θα 
είναι οπωσδήποτε του προεδρεύοντος της σχετικής 
Συνεδριάσεως Μητροπολίτου. Η κατάργησις ή η 
διάλυσις του Ιδρύματος άρχεται από της δημοσιεύσεως 
των αποφάσεων της Δ.Ι.Σ. εις την Εφημερίδα της 
Κυβερνήσεως και εις το Περιοδικό «ΕΚΚΛΗΣΙΑ». 

2. Εις την περίπτωσιν ταύτην τα πάσης φύσεως 
περιουσιακά στοιχεία κινητά ή ακίνητα, κατά την 
έννοιαν των νόμων της πολιτείας, τα οποία διοικούσε, 
διεχειρίζετο και εχρησιμοποίει η βιβλιοθήκη, 
περιέρχονται αυτοδικαίως εις το Νομικόν Πρόσωπον της 
Ιεράς Μητροπόλεως, εις την οποίαν ανήκουν άλλωστε 
κατά πλήρη κυριότητα, νομήν και κατοχήν. 

3. Εις την περίπτωσιν της καταργήσεως του Ιδρύματος, 
η Ιερά Μητρόπολις υπεισέρχεται, αυτοδικαίως, και 
δύναται να αναλαμβάνη τας εις οιονδήποτε πιστωτικόν 
ίδρυμα ή τράπεζαν τυχόν καταθέσεις χρημάτων, 
τιμαλφών, κειμηλίων, αξιόγραφων, μετοχών, ομολόγων, 
ως και πάσης φύσεως περιουσιακών αντικειμένων 


φερομένων επ’ ονόματι της Βιβλιοθήκης. Τας αυτάς 
ενεργείας και δικαιώματα έχει η Ιερά Μητρόπολις και 
έναντι οιουδήποτε τρίτου ή νομικού προσώπου δημοσίου 
ή ιδιωτικού δικαίου δια την απόδοσιν πάσης φύσεως 
περιουσιακών αντικειμένων ή απαιτήσεως. 

4. Γενικώς, η Ιερά Μητρόπολις υποκαθίσταται εις τα 
δικαιώματα και τας υποχρεώσεις της Βιβλιοθήκης. 

Αρθρο 16 

Η Διοικητική Επιτροπή είναι αρμοδία να αποφασίζη δια 
πάν θέμα μη προβλεπόμενον ειδικώς υπό του παρόντος 
Κανονισμού. 

Αρθρο 17 

1. Η ισχύς του Κανονισμού τούτου άρχεται από της 
δημοσιεύσεως του δια της Εφημερίδος της Κυβερνήσεως 
και του περιοδικού «ΕΚΚΛΗΣΙΑ». 

2. Μετά την δημοσίευσιν του παρόντος Κανονισμού 
διορίζονται εντός ευλόγου χρόνου τα Μέλη της Δ.Ε. 

3. Ο παρών Κανονισμός τροποποιείται δί αποφάσεως 
της Διαρκούς Ιεράς Συνόδου, κατόπιν ητιολογημένης 
αποφάσεως της Δ.Ε. της Βιβλιοθήκης λαμβανομένης 
δια πλειοψηφίας 4/5 τουλάχιστον ψήφων, εκ των οποίων 
η μία θα είναι οπωσδήποτε του Προεδρεύοντος της 
σχετικής Συνεδριάσεως Μητροπολίτου. 

Οι περί τροποποιήσεως του Κανονισμού αποφάσεις της 
Δ.Ι.Σ. δημοσιεύονται στην Εφημερίδα της Κυβερνήσεως 
και στο περιοδικό «ΕΚΚΛΗΣΙΑ». 

Αρθρο 18 
Κάλυψις Δαπάνης 

Εκ των διατάξεων του παρόντος Κανονισμού 
προκαλείται δαπάνη εις βάρος του προϋπολογισμού 
του νομικού προσώπου της Ιεράς Μητροπόλεως 
Τρίκκης και Σταγών, το ύψος της οποίας δεν δύναται 
να προσδιορισθή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήναι 5η Σεπτεμβρίου 2007 

Του Μακαριωτάτου Προέδρου απουσιάζοντος 
Ο Προεδρεύων 

| Ο Νέας Κρήνης και Καλαμαριάς ΠΡΟΚΟΠΙΟΣ 

Ο Αρχιγραμματεύς 
1- Αρχιμ. ΚΥΡΙΛΛΟΣ ΜΙΣΙΑΚΟΥΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 



ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

ΚΟΜΟΤΗΝΗ - Δημοκρατίας 1 

26510 87215 
25310 22858 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


»Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 
»Για τα φωτοαντίγραφα Φ.Ε.Κ. σε 0,15 € ανά σελίδα. 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οό-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΓΟίπ/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ ίεχ: 210 4071010 - ίηίβΓπβΙ: ή11ρ://νννννν.β1.9ΐ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 


Α.Ε.Δ. 

10 € 

Δωρεάν 

Β' 

320 € 

225 € 


Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Γ' 

65 € 

Δωρεάν 


Δ.Δ.Σ. 

225 € 

95 € 

Υ.Ο.Δ.Δ. 

65 € 

Δωρεάν 


Α.Σ.Ε.Π. 

70€ 

Δωρεάν 

Δ' 

160 € 

80 € 


Ο.Π.Κ. 

- 

Δωρεάν 

Α.Α.Π. 

160 € 

80 € 


Α'+ Β'-Ι- Δ' + Α.Α.Π. 

- 

450 € 

Ε.Β.Ι. 

65 € 

33 € 





• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

• Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 ί ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 


* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 















